MAE a aprobat toate cererile misiunilor de constituire a secţiilor de votare în străinătate, respectiv a propunerilor înaintate de către comunităţile de cetăţeni, totalizând un număr de 441 secţii de votare, se arată în raportul citat de Mediafax. Reprezentanții ministerului scriu în raport și că responsabil pentru organizarea scrutinului din diaspora este Biroul Electoral pentru Secţiile de Votare din Străinătate.

”În comparaţie cu alegerile europarlamentare anterioare, numărul secţiilor a fost dublat, iar în comparaţie cu turul II de la alegerile prezidenţiale din 2014 (unde acuzele au fost în acelaşi sens, conform cărora nu toţi cetăţenii au putut vota), numărul secţiilor a fost dublat (NL, BE, FR), triplat (AT şi UK), în cazul Germaniei, crescut de 5 ori, iar în alte cazuri creşteri substanţiale (IT, ES)”, se mai arată în raport.

Reprezentanții MAE susțin că ”Derularea alegerilor pentru Parlamentul European în paralel cu referendumul a făcut ca de la 2 minute, timpul de vot să crească la 7 minute, având în vedere că trebuiau completate două liste (scris de mână), înmânarea a 3 buletine (pentru cei care au votat şi la referendum) şi depunerea lor în trei urne diferite”.

”Un alt element care a îngreunat procesul de vot se referă la organizarea şi funcţionarea comisiilor din secţiile de votare”, se mai arată în raportul MAE care susține că a fost o problemă legată de numărul membrilor comisiilor de votare.

În continuare în raport este invocată problema ”sistemului STS de monitorizare a prezenţei la vot şi de prevenire a votului ilegal (dublu). Fiecare secţie a fost dotată cu 1-2 tablete (una pentru a fi utilizată în procesul de votare şi cealaltă de rezervă). Problema nu a constat atât în funcţionarea sistemului, cât în deficienţele antrenate de viteza redusă a Internetului în diferite ţări şi locaţii”.

Urmărește cel mai nou VIDEO Știri VIDEO. Locul în care au fost îngropate manuscrisele în valoare de 2,5 milioane de lire

MAE: După ce au votat, grupurile au rămas în zona secțiilor de votare și au produs incidente

”Un alt factor l-a constituit implicarea unor grupuri de susţinători ai unor anumite formaţiuni politice, deşi prevederile legale nu permit activităţi electorale în ziua votării. Mai mult, au existat acţiuni coordonate de aducere la vot a unui număr mare de cetăţeni cu 5-6 autocare sau maşini (turism electoral), ceea ce ducea în mod automat la o presiune majoră asupra secţiilor de votare sau influenţau deciziile alegătorilor. În mare parte, aceste grupuri au rămas în zona secţiilor de votare şi după ce au votat şi au creat incidente, până la venirea forţelor de ordine, care au asigurat închiderea secţiei de votare”, se mai arată în raportul transmis de MAE premierului și citat de Mediafax.

Soluția MAE: Diaspora să voteze timp de 7 zile

În încheierea raportului, MAE propune și o soluție: vot anticipat prelungit. Adică românii din diaspora să voteze „timp de 7 zile înainte de închiderea procesului electoral”.

Recomandări Sondaje contradictorii cu trei zile înainte de alegerile pentru Primăria Capitalei. De ce depinde totul

„Aceasta ar elimina orice formă de birocratizare care ar putea să îngreuneze procesul de votare în străinătate”, susține MAE

Pe de altă parte, ministerul crede că soluții precum votul electronic sau prin corespondență „pot crea şi alte probleme întrucât este nevoie de înscrierea prealabila a fiecărui cetăţean (cu indicarea adresei de domiciliu/reşedinţă) pentru a-şi putea exercita dreptul de vot”.

DNA a deschis dosar penal

Între timp, Direcția Națională Anticorupție a deschis un dosar penal pentru felul în care a fost organizat votul la alegerile europarlamentare din 26 mai în diaspora.

Procurorii DNA au anunțat că dosarul a fost deschis după ce au fost depuse peste 40 de plângeri penale privind nereguli în ceea ce privește organizarea alegerilor.

Recomandări Părinte indignat pe reflexul mușamalizării după incidentul cu lampa UV de la “Lazăr”: “Copiii noștri ajung la spital, iar părinții fac ode directoarelor și caută «turnătorul»!”

Reprezentanții Parchetului General au precizat că au înregistrat primii cauza care a fost, însă, declinată către DNA.

Parchetul de pe lângă Înalta Curte de Casaţie şi Justiţie (PÎCCJ) a primit mai multe plângeri cu privire la desfăşurarea votului la alegerile europarlamentare de pe 26 mai din diaspora. În total s-ar fi înregistrat între 52 şi 54 de astfel de plângeri penale.

Procurorii au decis conexarea acestora şi trimiterea dosarului la Direcţia Naţională Anticorupţie (DNA), structura centrală, au precizat reprezentații Parchetului.

Denunț împotriva ministrului de Externe

Pe 31 mai, organizaţia PNL Diaspora a depus la Parchetul General, un denunţ penal la adresa ministrului de Externe Teodor Meleşcanu din cauza problemelor înregistrate la secţiile de votare din străinătate la alegerile europarlamentare.

Libertatea a scris cum mii de români au stat la coadă cu orele pentru a putea vota la alegerile europarlamentare din 26 mai.

Citește și:OPINIE / Claudiu Săftoiu: Un Trump pro-Brexit la Londra, față în față cu Ziua „D”, când America a salvat Europa





PARTENERI - GSP.RO A ajuns om al străzii la 37 de ani după ce și-a pierdut toată averea. Imagini incredibile cu fostul sportiv care cerșește pe stradă

PARTENERI - PLAYTECH Am GĂSIT-O! Unde se ascunde Adriana Iliescu și DE CE! Viitorul tată al Elizei spune unde e cea mai bătrână mamă din România

HOROSCOP Horoscop 25 septembrie 2020. Leii trebuie să evite excesele de autoritate, mai ales pe cele legate de muncă